31. 12. 93 De Europæiske Fællesskabers Tidende Nr. L 339/3 RÅDETS AFGØRELSE af 20. december 1993 til supplering af den fælles aktion med henblik på støtte til transporten af den humanitære bistand i Bosnien-Hercegovina (93/729/FUSP) RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel ].3 og ].11, og under henvisning til Rådets afgørelse 93/603/FUSP af 8. november 1993 om en fælles aktion vedtaget af Rådet på grundlag af artikel J.3 i traktaten om Den Europæiske Union med henblik på støtte til transporten af den humanitære bistand i Bosnien-Hercego- vina ()), særlig punkt 4 — TRUFFET FØLGENDE AFGØRELSE : 1. Den nøvendige bevilling til finansiering af de behov med hensyn til transporten af bistanden, der fremgår af den rapport, som er udarbejdet i henhold til punkt 3 i afgø- relse 93/603/FUSP, beløber sig til 48,30 mio. ECU. Halvdelen af dette beløb (24,15 mio. ECU) afholdes over De Europæiske Fællesskabers budget. Disse udgifter opføres i sektion III, del B, i Kommissionens . budget. Rådet fastsætter senere de nærmere bestemmelser for medlemsstaternes finansiering af det resterende beløb. . Når det i tæt samarbejde med medlemsstaternes eksperter og andre kompetente eksperter er blevet fastlagt, hvilke behov der er de mest presserende, iværksætter Kommissionen den fælles aktion inden for rammerne af det beløb, der skal afholdes over De Europæiske Fællesskabers budget. . Denne afgørelse træder i kraft dags dato og anvendes i den periode, som omfattes af afgørelse 93/603/FUSP. . Denne afgørelse offentliggøres i Tidende. Udfærdiget i Bruxelles, den 20. december 1993. På Rådets vegne W. CLAES Formand () EFT nr. L 286 af 20. 11. 1993, s. 1.